กวีประชาไท: คนผู้ต้องถูกปิดปาก
ความเหลื่อมล้ำนำที่หนึ่งถึงฝุ่นพิษ ภายใต้ฤทธิ์เดชใดใคร่ไถ่ถามเหลื่อมล้ำมากลากไปฆ่าพยายาม คำตอบตามความเป็นจริงไม่อิงนิยายจิตใจร้อนแล้งล่ามองหาเหยื่อ ต้องเชือดเนื้อเถือหนังสั่งเป้าหมายวิกฤติเหตุเมตตามาล้มตาย วิกฤติร้ายทุนนิยมผสมเผด็จการความร่มเย็นเป็นสิ่งดีมีสาเหตุ หากอาเพศพาหายพ่ายสังหารความแหนหวงช่างหน่วงหนักในจักรวาล อำนาจพาลพาพลัดพราก ฉากผองเราเราคือเหล่าผลผลิตชีวิตนี้ คำสอนมีเมตตา กรุณา ฝ่ายุคเศร้ากาลเวลาพาเหลื่อมล้ำเงื่อนงำเงา มอมเมาเขลาครอบคลุมในกลุ่มชนก่อกำเนิดฝุ่นธุลีอันมีพิษ ราวผลิตฤทธีให้มีผลกำเนิดเกิดหน้ากากปิดปากคน อยู่ในเมืองเวทมนตร์อนธการคนต้องใส่หน้ากากกระดากกะโหลก ลมโสโครกจะเข้าปอดลอดฝาบ้านพายุลมเหลื่อมล้ำกระหน่ำนาน เฝ้ารังควานการอยู่เป็นเร้นฆาตกรรมทุนนิยมผสมเผด็จการผ่านไม่ง่าย กี่คนพ่ายแพ้ภัยให้เหยียบย่ำจับแพะชนแกะมาให้หมานำ เป็นเวรกรรมของกูมีย่ำยีกันเป็นบุญคุณฝุ่นธุลีที่ชี้เหตุ สภาวะนิเวศน์ในเขตขัณฑ์ถูกปิดปากอยากพูดความจริงสิ่งนานครัน เผด็จการเมามันดื้อรั้นเอย. 
ความเหลื่อมล้ำนำที่หนึ่งถึงฝุ่นพิษ ภายใต้ฤทธิ์เดชใดใคร่ไถ่ถามเหลื่อมล้ำมากลากไปฆ่าพยายาม คำตอบตามความเป็นจริงไม่อิงนิยายจิตใจร้อนแล้งล่ามองหาเหยื่อ
กวีประชาไท,ฝุ่นพิษ,ธุลีดาวหาง